b"\n_START_ARTICLE_\nQui t\xc3\xa9 por de Virginia Woolf?\n_START_SECTION_\nArgument\n_START_PARAGRAPH_\nGeorge i Martha tornen d'una vesprada banyada de vi a la facultat on George ensenya i que dirigeix el pare de Martha. Han convidat una parella de nouvinguts a prendre una \xc3\xbaltima copa. Un joc cruel comen\xc3\xa7ar\xc3\xa0._NEWLINE_Una hist\xc3\xb2ria de ferides reals i de remeis imaginats basada en l'obra d'Edward Albee.\n_START_SECTION_\nAdaptaci\xc3\xb3\n_START_PARAGRAPH_\nLa pel\xc2\xb7l\xc3\xadcula \xc3\xa9s una adaptaci\xc3\xb3 de l'obra teatral del mateix t\xc3\xadtol d'Edward Albee. La versi\xc3\xb3 de la pel\xc2\xb7l\xc3\xadcula difereix una mica de l'obra teatral. Aquesta presenta nom\xc3\xa9s quatre personatges, mentre que en la pel\xc2\xb7l\xc3\xadcula hi ha uns altres dos car\xc3\xa0cters menors: l'hoste d'una caravana que apareix breument i diu unes quantes paraules, i la seva muller, que serveix una safata de begudes i marxa silenciosament._NEWLINE_En l'obra, cada escena t\xc3\xa9 lloc totalment a la casa de George i Martha. En la pel\xc2\xb7l\xc3\xadcula, una escena t\xc3\xa9 lloc a la caravana, al pati del darrere de George i Martha, i una altra al seu cotxe. Malgrat aquestes variacions menors, tanmateix, la pel\xc2\xb7l\xc3\xadcula \xc3\xa9s extremadament fidel a l'obra. Els cineastes utilitzaven l'obra original com a gui\xc3\xb3 cinematogr\xc3\xa0fic i, a banda de suavitzar algunes expressions (Fuck you es converteix en God damn you), tot el di\xc3\xa0leg original roman intacte.\n_START_SECTION_\nControv\xc3\xa8rsia censora\n_START_PARAGRAPH_\nLa pel\xc2\xb7l\xc3\xadcula es considerava trencadora per tenir un llenguatge irreverent i d'implicaci\xc3\xb3 sexual no habitual en aquella \xc3\xa8poca. Jack Valenti, que s'acabava de convertir en president de l'Associaci\xc3\xb3 del Cinema d'Am\xc3\xa8rica (MPAA) el 1966, havia abolit els vells codis de producci\xc3\xb3. Perqu\xc3\xa8 la pel\xc2\xb7l\xc3\xadcula s'estreni amb aprovaci\xc3\xb3 de l'MPAA, Warner Bros. accepta fer supressions menors de certes vulgaritats en el llenguatge i tenint especial cura en els anuncis de la pel\xc2\xb7l\xc3\xadcula, indicant contingut adult. Aquesta pel\xc2\xb7l\xc3\xadcula i una altra de trencadora de Michelangelo Antonioni, Blow-Up (1966), va portar Jack Valenti a treballar en el sistema d'\xc3\xadndex de pel\xc2\xb7l\xc3\xadcules de l'MPAA, que va comen\xc3\xa7ar a funcionar l'1 de novembre de 1968."